MEGA ดีด 3% เก็งกำไร Q3 ทะลุ 600 ลบ. โบรกเคาะเป้า 67 บ.
MEGA เด้ง 3% จับตากำไรไตรมาส 3/65 โตต่อ แตะ 612 ลบ. ยอดขาย Mega We Care หนุน โบรกแนะนำราคาเป้าหมาย 67 บ.
MEGA เด้ง 3% จับตากำไรไตรมาส 3/65 โตต่อ แตะ 612 ลบ. ยอดขาย Mega We Care หนุน โบรกแนะนำราคาเป้าหมาย 67 บ.
10 พ.ย. 2565

ผู้สื่อข่าวรายงานว่า วันนี้ (10 พ.ย.65) ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 11:53 น. อยู่ที่ระดับ 45.25 บาท บวก 1.50 บาท หรือ 3.43% สูงสุดที่ระดับ 45.50 บาท ต่ำสุดที่ระดับ 43.75 บาท ด้วยมูลค่าการซื้อขาย 100.32 ล้านบาท

บล.ดาโอ ระบุในบทวิเคราะห์ว่า คาดกำไรไตรมาส 3/65 อยู่ที่ 612 ล้านบาท ทรงตัวจากงวดเดียวกันของปีก่อน แต่เติบโต 7% จากไตรมาสก่อน โดยกำไรที่ทรงตัวจากงวดเดียวกันของปีก่อน มาจาก 1) รายได้รวมทรงจาก Mega We Care ขยายตัว 3% จาก prescription และ nutraceutical เติบโตต่อเนื่อง ช่วยชดเชยรายได้ Maxxcare ที่ปรับตัวลดลง 3% จากงวดเดียวกันของปีก่อน จากกำลังซื้อของ consumer product ที่ปรับตัวลดลงจากเงิน Kyat อ่อนค่า, 2) GPM ทรงตัวจากงวดเดียวกันของปีก่อน จากสัดส่วนรายได้ Mega We Care ที่ขยายตัว สำหรับกำไรขยายตัวจากไตรมาสก่อน มาจาก 1) รายได้ Mega We Care ขยายตัว, 2) GPM ขยายตัว และ 3) FX gain 40 ล้านบาทจากค่าเงินบาทอ่อน
ทั้งนี้ทางฝ่ายวิจัยคาดกำไรสุทธิปี 65 ที่ 2,256 ล้านบาท เติบโต 16% จากงวดเดียวกันของปีก่อน จาก 1) รายได้รวมที่เติบโต 11% จากงวดเดียวกันของปีก่อน, 2) GPM ขยายตัวจาก GPM ของ Mega We Care ที่ขยายตัว สำหรับปี 66 ประเมินกำไรสุทธิที่ 2,459 ล้านบาท เติบโต 9% จากงวดเดียวกันของปีก่อน ยังคงคำแนะนำ “ซื้อ” ราคาเป้าหมาย 67 บาท